9.2.84 Επίσημη Εφημερίδα των Ευρωπαϊκών Κοινοτήτων Αριθ. C 35/1 
II 
(Προπαρασκευαστικές πράξεις) 
ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ 
Γνωμοδότηση για την πρόταση οδηγίας του Συμβουλίου σχετικά με την προστασία των ασθενών 
αιμοδιύλισης με την ελαχιστοποίηση της έκθεσης τους στο αλουμίνιο 
(84/C 35/01) 
Το κείμενο που αποτελεί αντικείμενο της γνωμοδότησης αυτής έχει δημοσιευθεί στην Επίσημη 
Εφημερίδα των Ευρωπαϊκών Κοινοτήτων αριθ. C 202 της 29ης Ιουλίου 1983, σελίδα 5. 
Α. ΝΟΜΙΚΗ ΒΑΣΗ ΤΗΣ ΓΝΩΜΟΔΟΤΗΣΗΣ 
Το Συμβούλιο αποφάσισε στης 13 Ιουλίου 1983 να ζητήσει, σύμφωνα με τις διατάξεις των 
άρθρων 100 και 235 της συνθήκης για την ίδρυση της Ευρωπαϊκής Οικονομικής Κοινότητας, τη 
γνωμοδότηση της Οικονομικής και Κοινωνικής Επιτροπής για την ανωτέρω πρόταση. 
Β. ΓΝΩΜΟΔΟΤΗΣΗ ΤΗΣ ΟΙΚΟΝΟΜΙΚΗΣ ΚΑΙ ΚΟΙΝΩΝΙΚΗΣ ΕΠΙΤΡΟΠΗΣ 
Η Οικονομική και Κοινωνική Επιτροπή εξέδωσε τη γνωμοδότηση της για το ανωτέρω θέμα 
κατά τη 213η σύνοδο ολομέλειας, που πραγματοποιήθηκε στις Βρυξέλλες, στις 14 και 
15 Δεκεμβρίου 1983. 
Το κείμενο της γνωμοδότησης αυτής είναι το ακόλουθο: 
Η ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως τα άρθρα 100 και 235, 
την αίτηση γνωμοδότησης του Συμβουλίου, της 13ης Ιου­
λίου 1983, για την πρόταση οδηγίας του Συμβουλίου σχε­
τικά με την προστασία των ασθενών αιμοδιύλισης με την 
ελαχιστοποίηση της έκθεσης τους στο αλουμίνιο, 
την απόφαση που έλαβε το Προεδρείο στις 5 Ιουλίου 
1983, αναμένοντας την παραπάνω αίτηση γνωμοδότησης, 
να αναθέσει στο τμήμα περιβάλλοντος, δημόσιας υγείας 
και κατανάλωσης την επεξεργασία σχετικής γνωμοδότη­
σης, 
την προφορική έκθεση του εισηγητή κ. Monier, 
τη γνωμοδότηση που υιοθέτησε το παραπάνω τμήμα 
κατά την 78η συνεδρίαση του, που πραγματοποιήθηκε 
στις 16 Νοεμβρίου 1983, τις συζητήσεις των μελών της κατά τη 213η σύνοδο ολο­
μέλειας που πραγματοποιήθηκε στις 14 και 15 Δεκεμ­
βρίου 1983 (συνεδρίαση της 14ης Δεκεμβρίου 1983), 
ΥΙΟΘΕΤΗΣΕ ΤΗΝ ΑΚΟΛΟΥΘΗ ΓΝΩΜΟΔΟΤΗΣΗ 
ομόφωνα: 
1. Γενικές παρατηρήσεις 
1.1. Η ΟΚΕ εκφράζει την ικανοποίηση της για την πρω­
τοβουλία της Επιτροπής που αποσκοπεί στη μείωση της 
έκθεσης στο αλουμίνιο των ασθενών αιμοδιύλισης, αν 
ληφθεί ιδιαίτερα υπόψη η σημαντική αύξηση του αριθμού 
των ασθενών αυτών στην Κοινότητα. 
1.2. Ωστόσο, η ΟΚΕ διαπιστώνει ότι σήμερα το ποσο­
στό των ασθενών αιμοδιύλισης διαφέρει από το ένα κρά­
τος μέλος στο άλλο. Όσον αφορά τη δημιουργία κέντρων 
αιμοδιύλισης, παρατηρεί επίσης ότι από το 1971 έως το 
1981 η αύξηση του αριθμού των κέντρων αυτών διέφερε 
επίσης από το ένα κράτος μέλος στο άλλο. 
Αριθ. C 35/2 Επίσημη Εφημερίδα των Ευρωπαϊκών Κοινοτήτων 9. 2. 84 
1.3. Ωστόσο, πρόκειται για έναν τομέα θεραπείας στον 
οποίο, κατά τη γνώμη της ΟΚΕ, αξίζει να δοθεί μεγαλύ­
τερη τφοσοχή, ώστε ο βαθμός κάλυψης των αναγκών να 
καταστεί και να παραμείνει ικανοποιητικός στο μέλλον. 
Αυτό αφορά, ιδιαίτερα, τις δυνατότητες εφαρμογής της 
θεραπείας της αιμοδιύλισης σε νέες κατηγορίες ατόμων 
που υποφέρουν από νεφρική ανεπάρκεια. 
1.4. Εξάλλου, η ΟΚΕ έχει επίγνωση του γεγονότος ότι 
το κόστος της θεραπείας της αιμοδιύλισης είναι ήδη πολύ 
υψηλό και ότι επομένως θα μπορούσαν να εκφραστούν 
φόβοι μήπως η πρόταση οδηγίας, με τους περιορισμούς 
που επιβάλλει, δημιουργεί πρόσθετες οικονομικές επιβα­
ρύνσεις. Η ΟΚΕ συμφωνεί με την Επιτροπή ως προς το 
ότι η αύξηση των πρόσθετων εξόδων, που συνεπάγεται η 
θέσπιση της οδηγίας, δεν θα είναι σημαντική. Υπογραμμί­
ζει, αντίθετα, ότι, καθώς η πρόταση αυτή δεν εισηγείται 
τη λήψη κανενός μέτρου, ο κίνδυνος εγκεφαλοπάθειας 
και οστεομαλάκυνσης για τους ασθενείς αιμοδιύλισης θα 
αυξηθεί σημαντικά, πράγμα που θα έχει ως αποτέλεσμα 
μια ακόμη μεγαλύτερη αύξηση των εξόδων νοσηλείας σε 
νοσοκομείο. 
1.5. Για το λόγο αυτό, η ΟΚΕ θεωρεί αναγκαίο να τονι­
στεί, για μια ακόμη φορά, το σύνολο των προληπτικών 
μέτρων που η πρόταση οδηγίας συνεπάγεται, τόσο όσον 
αφορά την υγεία των ασθενών αιμοδιύλισης όσο και τις 
δαπάνες που επιβαρύνουν την κοινωνική ασφάλιση. 
1.6. Τέλος, η ΟΚΕ εκφράζει την ικανοποίηση της για τη 
σύσταση, σε επίπεδο Συμβουλίου, μιας ομάδας για την 
«Υγεία», η οποία θα εξετάσει αυτή την πρόταση οδηγίας. 
Η ΟΚΕ εκφράζει την επιθυμία να θεσμοποιηθεί η ομάδα 
αυτή, να διαθέτει τις απαραίτητες ειδικές γνώσεις και να 
της ανατεθεί η εξέταση άλλων προτάσεων που η Επι­
τροπή θα υποβάλει στον τομέα της υγείας, και ιδιαίτερα 
όσον αφορά την προστασία των ασθενών. 
2. Ειδικές παρατηρήσεις 
Άρθρο 2 παράγραφος Ι 
Με βάση τα όσα εκτίθενται παραπάνω, η ΟΚΕ προτείνει 
να αντικατασταθεί η λέξη «επιθυμητή» με τη λέξη «απα­
ραίτητη». 
Άρθρο 3 παράγραφος Ι 
Η ΟΚΕ προτείνει επίσης να διατυπωθεί το σημείο αυτό 
ως εξής: 
Βρυξέλλες, 14 Δεκεμβρίου 1983. «Από την 1η Ιανουαρίου 1986, τα κράτη μέλη φρο­
ντίζουν ώστε η στάθμη του αλουμινίου στα υγρά 
αιμοδιύλισης να μην υπερβαίνει ποτέ τα 30 μβ/Γ 
συνιστάται, εντούτοις, η στάθμη αυτή να μην υπερ­
βαίνει τα 10^g/l.» 
Άρθρο 3 παράγραφος 6 
Αν και αντιλαμβάνεται τις δυσκολίες τεχνικής φύσης που 
προκύπτουν από τον καθορισμό μιας ορισμένης προθε­
σμίας για να επιτευχθούν τα 10 μg/l, η ΟΚΕ καλεί την 
Επιτροπή να παρακολουθήσει στενά την τεχνική εξέλιξη 
καθώς και την εφαρμογή της στον τομέα αυτό. 
Άρθρο 7 
Η ΟΚΕ σημειώνει ότι η Επιτροπή προτίθεται να θέσει 
στη διάθεση των εργαστηρίων δείγματα αναφοράς καθώς 
και ένα πρόγραμμα ποιοτικού ελέγχου, ώστε να τα βοη­
θήσει να βελτιώσουν την ποιότητα των αναλύσεων αλου­
μινίου. 
Η ΟΚΕ κρίνει ότι το μέτρο αυτό είναι αναγκαίο και 
επειδή παρουσιάζονται σημαντικές διαφορές στα αποτε­
λέσματα των αναλύσεων που λαμβάνονται από διαφορε­
τικά εργαστήρια για τα ίδια δείγματα. 
Παράρτημα 1 
Παράγραφος J 
Η ΟΚΕ προτείνει να επανεξεταστεί, σε συνάρτηση με την 
εμπειρία που έχει αποκτηθεί, η περιοδικότητα των ελέγ­
χων του αλουμινίου στο πλάσμα ή στον ορό. 
Παράγραφος 3 
Η ΟΚΕ προτείνει να διατυπωθεί η παράγραφος αυτή ως 
εξής: 
«Αν η στάθμη του αλουμινίου στο πλάσμα ή στον 
ορό υπερβαίνει τα 100 μ%/\, απαιτείται αύξηση της 
συχνότητας ελέγχου, εντατικότερη παρακολούθηση 
της υγείας του ασθενούς και λήψη μέτρων για τη μεί­
ωση της έκθεσης στο αλουμίνιο.» 
Παράγραφος 4 
Η τροπολογία που προτείνει η ΟΚΕ δεν αφορά το ελλη­
νικό κείμενο. 
Ο Πρόεδρος 
της Οικονομικής και Κοινωνικής 
Επιτροπής 
Francois CEYRAC